《陈所斋挽诗 其二》
宋代·林希逸

三文堂上墨犹鲜，别几何时哭此仙。散发弄舟思往日，撚髭觅此是前年。

理明洛学知翁少，表慕泷冈有子贤。人物如斯埋玉去，病违执绋泪潸然。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。